CELEX: 62010TN0519
Language: el
Date: 2010-11-08 00:00:00
Title: Υπόθεση T-519/10: Προσφυγή της 8ης Νοεμβρίου 2010 — Seikoh Giken κατά ΓΕΕΑ — Seiko (SG SEIKOH GIKEN)

15.1.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 13/32
            
         Προσφυγή της 8ης Νοεμβρίου 2010 — Seikoh Giken κατά ΓΕΕΑ — Seiko (SG SEIKOH GIKEN)
   (Υπόθεση T-519/10)
   ()
   2011/C 13/61
   Γλώσσα του δικογράφου της προσφυγής: αγγλική
   
      Διάδικοι
   
   
      Προσφεύγουσα: Kabushiki Kaisha Seikoh Giken (Matsudo-shi, Ιαπωνία) (εκπρόσωποι: G. Marin Raigal, P. Lopez Ronda και G. Macias Bonilla, δικηγόροι)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αντίδικος ενώπιον του τμήματος προσφυγών: Seiko Kabushiki Kaisha (Chuo-ku, Ιαπωνία)
   
      Αιτήματα της προσφεύγουσας
   
   Η προσφεύγουσα ζητεί από το Γενικό Δικαστήριο:
   
               —
            
            
               να ακυρώσει την απόφαση του πρώτου τμήματος προσφυγών του Γραφείου Εναρμονίσεως στο πλαίσιο της Εσωτερικής Αγοράς της 12ης Αυγούστου 2010, στην υπόθεση R 1553/2009-1·
            
         
               —
            
            
               να απορρίψει στο σύνολό της την ανακοπή κατά της καταχωρίσεως του επίμαχου σήματος όσον αφορά τα προϊόντα της κλάσεως 25·
            
         
               —
            
            
               να διατάξει το καθού να καταχωρίσει το επίμαχο σήμα·
            
         
               —
            
            
               να καταδικάσει το καθού στα έξοδα της παρούσας διαδικασίας, και
            
         
               —
            
            
               να καταδικάσει τον αντίδικο ενώπιον του τμήματος προσφυγών στα έξοδα της παρούσας διαδικασίας, εφόσον παρέμβει στην υπό κρίση υπόθεση.
            
         
      Ισχυρισμοί και κύρια επιχειρήματα
   
   
      Αιτούσα την καταχώριση του κοινοτικού σήματος: Η προσφεύγουσα
   
      Σήμα προς καταχώριση: Το εικονιστικό σήμα «SG SEIKOH GIKEN» για προϊόντα των κλάσεων 3, 7 και 9 — αίτηση καταχωρίσεως αριθ. 908461
   
      Δικαιούχος του κατά τη διαδικασία ανακοπής αντιταχθέντος σήματος ή σημείου: Η αντίδικος ενώπιον του τμήματος προσφυγών
   
      Αντιταχθέν σήμα ή σημείο: Το καταχωρισμένο υπ' αριθ. 2390953 κοινοτικό λεκτικό σήμα «SEIKO» προϊόντα και υπηρεσίες των κλάσεων 1-42
   
      Απόφαση του τμήματος ανακοπών: Αποδοχή της ανακοπής
   
      Απόφαση του τμήματος προσφυγών: Απόρριψη της προσφυγής
   
      Λόγοι ακυρώσεως: Η προσφεύγουσα υποστηρίζει ότι η προσβαλλόμενη απόφαση του πρώτου τμήματος προσφυγών αντιβαίνει στις διατάξεις του κανονισμού (ΕΚ) 207/2009, για το κοινοτικό σήμα, καθόσον στηρίζεται σε πεπλανημένη ερμηνεία και εσφαλμένη εφαρμογή του άρθρου 8, παράγραφος 1, στοιχείο β', του κανονισμού αυτού και της σχετικής νομολογίας.